
R E F E R A T

Spaţiul cu altă destinaţie decât aceea de locuinţă situat la parterul blocului din str. E.Carusso nr.1 şi str.D.Cantemir nr.1 a fost înscris în anul 2006, în C.F. nr.142984 Timişoara, în poprietatea Municipiului Timişoara-domeniu public, în adm. Consiliului Local Timişoara cu nr.1985/2006, conf. H.G.866/2002 ca şi „Cabinet dentar, situat la parter, compus din 3 cabinete, 2 garderobe, sală sterilizare, registratură, antreu hol de acces şi 2 grupuri sanitare”. 
În baza HOTĂRÂRII GUVERNULUI nr. 866/2002,  cabinetele stomatologice din str. Carusso nr.1 au trecut din folosinţa Spitalului Clinic Municipal Timişoara în administrarea Consiliului Local Timişoara, în acestea funcţionând S.C.STOMA-CAR S.R.L cu activitate de servicii de asistenţă stomatologică, dar, datorită faptului că acest spaţiul nu era înscris în Cartea Funciară col.nr.29633 Timişoara, analizarea situaţiei acestuia a fost amânată până la finalizarea întabulării în cartea funciară, chiria pentru folosinţa acestuia fiind stabilită prin Fişă de calcul.

În şedinţa Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin H.C.L.M.T. nr.288/2005, din data de 09.05.2006, având în vedere faptul că spaţiul cu altă destinaţie decât aceea de locuinţă situat la parterul blocului din str. E.Carusso nr.1 a fost înscris în cartea funciară, s-a hotărât întocmirea unui proiect de hotărâre pentru concesionarea cabinetelor stomatologice către medicii care folosesc cabinetele, care în şedinţa în plen a Consiliului Local Timişoara din data de 27.06.2006 a fost retras de pe ordinea de zi.

Autoritatea de Sănătate Publică a Judeţului Timiş, prin cererea nr.11084/2006, înregistrată la Primăria Timişoara sub nr.SC2006-013748/2006, solicită atribuirea spaţiului din str. Carusso nr.1 pentru desfăşurarea activităţii proprii de sănătate publică în condiţiile în care imobilul din str. C.D.Loga nr.50 a fost retrocedat proprietarului.
În şedinţa Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin H.C.L.M.T. nr.288/2005, din data de 12.09.2006 s-a aprobat atribuirea către Autoritatea de Sănătate Publică a Judeţului Timiş pentru SANEPID.
Având în vedere cele prezentate,
PROPUNEM :
1. Aprobarea de către Consiliul Local al Municipiului Timişoara a unui proiect de hotărâre privind atribuirea către Autoritatea de Sănătate Publică a Judeţului Timiş a spaţiului cu altă destinaţie decât aceea de locuinţă situat la parterul blocului din str. E.Carusso nr.1, înscris în C.F. nr.142984 Timişoara, pentru SANEPID, pe o perioadă de     ani. 

